open-index/open-wikipedia-markdown huggingface dataset:
Overlyshastighet

**Overlyshastighet** kommunikasjon eller reise viser til bølger av informasjon eller reise som har en hastighet som er raskere enn lysets (*c* = 299 792 458 m/s). Emnet er svært populært innenfor fysikk og science fiction. 

## Spekulasjoner og muligheter for FTL-reise (Faster-than-light)
Det finnes mange spekulasjoner hvordan man skal sende informasjon eller et eventuelt fartøy raskere enn *c*. 

*Reise gjennom eller lage et **ormehull**.

Et ormehull er «snarveier» gjennom rom-tid fra ett sted i universet til et annet. Ormehullene ville tillate deg å reise fra den ene enden til den andre raskere enn lyset ville brukt langs den vanlige ruten. Dette er et fenomen fra generell relativitetsteori. For å lage et ormehull må man forandre på topologien for romtiden. Dette kan være mulig innenfor den såkalte kvantegravitasjonen. For å holde et ormehull åpent kreves det regioner med negativ energi. Slik eksotisk materie derimot med negativ energi vil muligens ikke finnes. Man har funnet ut av at hvis ormehull kan bli laget, så kan de brukes til å lage tidslike løkker i romtid som ville medføre en mulighet til å reise i tid. 

Andre spekulasjoner/teorier og muligheter:
* Ignorere relativitetsteorien som sier at ingen ting kan reise fortere enn lyset. 
* Få lyset til å gå fortere.
* Dra et sted hvor lyshastighet ikke er det raskeske fenomenet.

## Takyoner
Takyoner er hypotetiske partikler med overlysfart. Takyoner har en imaginær masse, men utgir likevel virkelig energi og bevegelsesmengde. 
Fysikere flest tviler på takyonenes eksistens. Disse "partiklene" gir oss foruten kausalitetsproblemer også problem ved å destabilisere vakuum.  Ofte nevnt i science fiction.

## Dagens resultater
Det har lenge vært kjent at teoretisk sett er det mulig for gruppefarten av lys å overgå lyshastigheten. Et nylig eksperiment gjorde slik at gruppefarten av laserstråler reiste gjennom veldig korte avtander gjennom Cesiumatomer (Cs) 300 ganger raskere en *c*!
I 2002 gjorde fysikeren Alain Haché historie ved å sende pulser i en gruppefart tre ganger raskere enn lysfarten over en lang avstand for aller første gang. Pulsene ble sendt gjennom en 120 meter lang kabel laget av en type krystall. Men det er ikke mulig å bruke denne teknikken for å sende informasjon raskere en *c*.
Stangnes Rå videregående skole

**Stangnes Rå videregående skole** i Harstad er en av Troms fylkes største videregående skoler med over 500 elever. Skolen har 2 skolesteder, i Harstad og på Borkenes i Kvæfjord. Skolested Stangnes har opplæring innen åtte ulike yrkesfaglige utdanningsprogram og påbygging til generell studiekompetanse. Skolen har en større gymsal som brukes til gymnastikk og felles samlinger. Det er også en større kantine i skolens bygg som har ved flere anledninger blitt kåret til en av de beste i regionen. Skolested Rå har opplæring innen 4 ulike utdanningsprogram. Rektor på skolen er Sylvi Berg.

Skolen tilbyr følgende yrkesfaglige utdanningsprogram: Bygg- og anleggsteknikk, Design og håndverk, Elektro og datateknologi, Helse og oppvekstfag, Informasjonsteknologi og medieproduksjon, Salg, service og reiseliv, Teknologi og industrifag (TIF), Restaurant- og matfag, Idrettsfag og studiespesialiserende.

## Eksterne lenker
* Skolens nettsted
Ytre Ådal

**Ytre Ådal** er ett av tre delområder i tidligere Ådal herredskommune (1857–1964), som fra 1. januar 1964 inngikk i den nye storkommunen Ringerike. Ytre Ådal omfatter strekningen på østsiden av Ådalselva fra sørgrensen til den gamle matrikkelgården Hen (gnr. 271) og nordover til Østre Bergsund (gnr. 276), samt østover til grensen mot Jevnaker kommune. På vestsiden av Ådalselva omfatter Ytre Ådal strekningen fra matrikkelgården Tutanrud (gnr. 280) og nordover til Vestre Bergsund (gnr 277), samt vestover til grensen mot matrikkelgårdene i tidligere Norderhov herredskommune i Soknedalen.

## Se også
* Ådal
** Nes i Ådal
** Vestre Ådal
Kirkelig statsråd

**Kirkelig statsråd** var det øverste styringsorgan i Den norske kirke frem til 2012 og bestod av de medlemmer av regjeringen som var medlemmer av Den norske kirke. 

Så lenge man hadde den ordningen, måtte minst halvparten av regjeringens medlemmer tilhøre Den norske kirke. I Grunnloven het det at *Den evangelisk-lutherske Religion forbliver Statens offentlige Religion.* Så lenge den paragrafen gjaldt, måtte biskoper og proster i Den norske kirke utnevnes av Kongen i kirkelig statsråd. Fram til 1989 ble også sokneprester utnevnt i kirkelig statsråd. Etter hvert som kirken har fått mer selvstyre, har disse oppgavene blitt delegert til bispedømmerådene. Kirkelig statsråd ble avviklet etter grunnlovsendring 21. mai 2012, og utnevning av proster og biskoper er nå tillagt Kirkerådet.

## Referanser
Elsrud

**Elsrud** (gnr. 294) nord i Vestre Ådal er en gammel matrikkelgård og ei grend i Ringerike kommune. Stedet ligger i nordenden av Vestsideveien, mellom Vikerfjell og Sperillen. Det er også tilkomst via avkjøring fra europavei 16 ved Ringmoen i Ådal og brua over Killingstrømmen.

## Referanser
Rain (Lech)

**Rain am Lech** (Bayern) er en middelalderby (eller på tysk; Dorf) som ligger ved utløpet av elven Lech der den renner ut i Donau, geografisk plassert mellom Augsburg, Ingolstadt, Donauwörth. Byporten ble gjennom flere hundre år brukt som innfallsport – og kontrollpost – for trafikk av bønder på vei sydover i Bayern. 

Rain am Lech har store landbruksområder med sukkerroer og maisproduksjon. Egen sukkerfabrikk. Jernbanelinjen mellom Ingolstadt og Donauwörth går rett forbi byen, med forbindelse til sukkerfabrikken. 

Plastrørfabrikken Drossbach har sin hovedfabrikk rett utenfor sentrum. Hovedsentralen for en av Bayerns største gartneri og hagesenterkjede – Dehner – ligger også her.

## Historie
Under 30-årskrigen sto det store slag utenfor Rain, med svært store tap av soldater. Det anslås tall over 10&nbsp;000 drepte soldater.

## Bilder

Fil:Rain-Rathaus.jpg| Rådhuset
Fil:Rain-Schwabtor.jpg| Schwabtor
Fil:Rain-Kirche.jpg| Kirken
Fil:Rain-Schloss.JPG| Slottet

## Referanser

## Eksterne lenker
*
Vestre Ådal

:* Må ikke forveksles med [[Vestre Ådal (vei)]]*

**Vestre Ådal** er ett av tre delområder i tidligere Ådal herredskommune, som 1. januar 1964 inngikk i den nye storkommunen Ringerike. På vestsiden av Ådalselva strekker området seg fra Vestre Bergsund i sør til Ramberget (gnr. 292) i nord, samt vestover til grensen mot matrikkelgårdene i Strømsoddbygda i Ådalsfjellene.

Vestre Ådal er det mest fjellrike dområdet på hele Ringerike. Det omfatter flere fjelltopper på over 1 000 meters høyde. Høyest er Gyranfisen med sine 1 127 moh.

Vestre Ådal er også navnet på Fylkesvei 2872. 

## Se også
* Ådal
** Nes i Ådal
** Ytre Ådal
* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell
Montasje (band)

**Montasje** var et norsk band med én utgivelse, plata *Presence!* fra 1982. Bandet oppsto etter at trommeslageren Michael Krohn forlot Kjøtt. De fire andre medlemmene, Helge Gaarder (sang), Erik Aasheim (gitar), Jøran Rudi (gitar) og Per Tro (bass) hentet da inn danske Michael Rasmussen på trommer. Krohn deltok imidlertid på en sang på plata, det samme gjorde Holy Toy-trommeslageren Sven Kalmar. Etter plata overtok Ola Snortheim fra DePress trommestikkene. Sammen med Gaarder startet han kort tid etter bandet Cirkus Modern.

Musikalsk beveget Montasje seg ytterligere vekk fra punken som hadde vært Kjøtts grunnlag. Fra å ha vært et prototypisk punk-band i starten hadde Kjøtt etter hvert begynt å eksperimentere mer. Dette hadde sammenheng med at Krohns lekne låtskriverstil gradvis ble erstattet av Gaarders mer dystre og eksperimentielle stil, særlig på bandets siste utgivelse «Op». Denne stilen ble ytterligere videreutviklet av Montasje som best kan beskrives som et kunstrock-band. Flere av medlemmene har etter Montasje da også fortsatt med samtidsmusikk.

## Diskografi
*Presence! - 1982
Tempo (tegneserieblad)

***Tempo*** var et tegneserieblad som ble gitt ut av A/S Hjemmet Bladforlaget fra 1966 til 1979.
Bladet presenterte først og fremst franske og belgiske tegneserier og bortsett fra enkelte serier som Tintin, var dette første gang franske og belgiske serier ble oversatt til norsk.

Blant seriene var A/S Gentlemen, Asterix, Ompa-pa, Bernard Prince, Bruno Brazil, Max Tyler, Kim og Sabu, Cobalt & Paprika, Buddy Longway, Iznogood, Familien Franval, Lucky Luke, Red Kelly, Kim West, Sjørøveren Rødskjegg, Allan Falk, Blueberry, Mark Breton, Tim Corner, Tintin og mange flere.

Serien har siden blitt utgitt igjen som et retroblad over hele Norge siden 2015.

Bladet hylles av Jokke & Valentinerne i låta «Tempo» på *[[Frelst!]]* (1991).
Vegaøyene

**Vegaøyene** er en øygruppe i Vega kommune på Helgelandskysten i Nordland. Den utgjør et  km² stort kulturlandskap med mange øyer, holmer og skjær, hvorav Vega og Søla er de største.

## Verdensarv
Øygruppen fikk status som verdensarvsted i 2004.

De eldste bosetningene på Vega er datert til steinalderen,  år tilbake i tid. Dette er den aller tidligste påviste bosetningen i Nord-Norge. Antakelig var det de fiskerike gruntvannsområdene rundt øya som gjorde at folk bosatte seg. Det var Vegaøyenes lange historie som kulturlandskap som lå til grunn for at Norge søkte verdensarvstatus for området. I søknaden ble det henvist til UNESCOs femte kriterium, som handler om å være «et fremragende eksempel på tradisjonell bosetting, bruk av land eller sjø som er representativt for kulturen». I søknaden het det med henvisning til dette kriteriet: «Kulturlandskapet Vegaøyan illustrerer på en enestående måte en bosetting og arealbruk formet gjennom menneskets tilpasning til og bruk av skjærgårdens ressurser», og videre ble dette blant annet knyttet til områdets unike tradisjon med hekkende villfugl som husdyr, den tradisjonelle kombinasjonsnæringen mellom jordbruk og fiske og områdets store internasjonale ornitologiske og marinbiologiske betydning.  I sin offisielle begrunnelse for at Vegaøyene ble innskrevet som verdensarvsted skriver UNESCO:
*Vegaøyene viser hvordan generasjoner av fiskere/bønder gjennom de siste 1500 årene har opprettholdt et livsgrunnlag i et ugjestmildt kystlandskap nær polarsirkelen, bygget på den nå unike tradisjonen med høsting av [[edderdun]], og det feirer også bidragene som kvinnene har gitt til edderdunprosessen.*
Dronning Sonja foretok den offisielle åpningen av Vega som UNESCO-verdensarvområde ved en seremoni i Hysværøyan den 20. april 2005.

## Referanser
Manetho

**Manetho**, også kjent som **Manethon fra Sebennytos**, var en egyptisk historiker og prest som levde i det tredje århundre før Kristus. Manetho var trolig prest ved solguden Ras tempel i Heliopolis.  

Manetho skrev historieverket *[[Aigyptiaka]]* (*Egypts historie*).
Verket brukes av egyptologer og historikere, blant annet fordi det er en dokumentasjon av datidens skikk med å dele inn Egypts tidlige historie i 30 dynastier eller herskerfamilier.
## Referanser
Aigyptiaka

***Aigyptiaka*** (latinisert form: *Aegyptiaca*, «Egypts historie») er et autoritativt historieverk om Egypts oldtidshistorie skrevet av historikeren og presten Manetho. 

*Aigyptiaka* er standardverket for egyptologer og historikere og brukes blant annet for å datere regjeringstiden til de ulike faraoene.
## Referanser
J.P. Morgan

**John Pierpont Morgan** (født 17. april 1837 i Hartford i Connecticut i USA, død 31. mars 1913 i Roma) var en amerikansk finansmann, bankmann, filantrop og kunstsamler som dominerte finans og industriell konsolidering i sin samtid. Han grunnla banken JP Morgan, som den i dag lever videre som de to bankene Morgan Stanley og JP Morgan.

I 1892 organiserte Morgan sammenslåingen av Edison General Electric og Thompson-Houson Electric Company til General Electric. Han tok også initiativet til en rekke fusjoner mellom jernbaneselskaper de siste par tiårene av 1800-tallet. 

Morgan spilte en viktig rolle under finanskrisen i 1907, da han tilførte likviditet til finanssystemet og organiserte et samarbeid mellom banker og meglerhus, for å hindre et systematisk sammenbrudd. 

Morgan etterlot seg en av tidenes største private samlinger av kunstverker; malerier, skulpturer og manuskripter. Hans private bibliotek i New York var legendarisk som møtelokale under flere finanskriser. I dag er dette et museum.

Morgan hadde tre døtre og en sønn, John Piermont "Jack" Morgan, som overtok driften av banken.

## Referanser
Workers’ Party of Singapore

**Singapore Arbeiderparti** (engelsk: Workers' party of Singapore) er ett av de største opposisjonspartiene i Singapore. Ideologien er sosialdemokrati.

## Referanser


## Eksterne lenker
* 
*
Lichtspielhaus

***Lichtspielhaus*** er en DVD fra det tyske bandet Rammstein. *Lichtspielhaus* inneholder videoer, konsertopptak fra hele verden, intervjuer og premieutdelinger. Utgivelsen er en samling av Rammsteins beste musikk og en dokumentasjon av Rammsteins suksess verden over.

## Sporliste
### Videoer
 
#«Du Riechst So Gut» 
#«Seemann»
#«Rammstein»
#«Engel»
#«Du hast»
#«Du Riechst So Gut 98»
#«Stripped» 
#«Sonne» 
#«Links 2 3 4» 
#«Ich Will»
#«Mutter»
#«Feuer Frei!»

### In Concert - Highlights

#1996 «100 Jahre Rammstein» Arena Berlin 
#1997 Philipshalle Düsseldorf 
#1998 «Rock am Ring» Festival 
#1998 «Live aus Berlin» Wuhlheide 
#2001 «Big Day Out» Festival Sydney 
#2001 Velodrom Berlin 

### Making of the Videos
#«Du Hast» 
#«Du Riechst So Gut 98» 
#«Sonne» 
#«Links 2 3 4» 
#«Ich Will»
 
### TV-Trailer inkl. intervjuer
#«Achtung Blitzkrieg!» 
#«Du Hast» 
#«Links 2-3-4» 
#«Mutter»

## Kilder
* 

## Eksterne lenker
* 
*
Marco Storari

**Marco Storari** (født 7. januar 1977) er en italiensk fotballspiller som for tiden er klubbløs.

17. januar 2007 ble Storari hentet til Milan som en nødløsning ettersom både Dida og Zeljko Kalac var ute med skade. Debuten hans var strålende, da han hadde flere matchvinner redninger mot AS Livorno Calcio. 12. august 2007, ble Storari lånt ut til den spanske klubben Levante UD. 5. januar 2008 gikk Storari tilbake til Italia på lån til Cagliari, ettersom Levante slet med økonomiske problemer, og hadde ikke råd til å betale lønnen hans. Juli 2008 ble han på ny sendt på utlån, denne gangen til Fiorentina. Der skulle han være reserve for Sébastien Frey. Han spilte for Juventus inntil 2015.

## Referanser


## Eksterne lenker
*
Lerker

**Lerker** kan referere til:

* Lerker (planter), en gruppe bartrær
* Lerkefamilien, en gruppe spurvefugler
Hatholmen fyr

**Hatholmen fyr** er et fyr på Indre Hattholmen i Mannefjorden midt i innseilingen til Mandal i Agder.

Fyret ble opprettet i 1867 og hadde bemannet drift fram til 1984 da det ble avfolket og automatisert. Den 6. mai 1991 overtok Mandal Kystlag driften og vedlikeholdet av fyret. Fyret ble bygget samtidig med Ryvingen fyrstasjon og har funksjonell og visuell forbindelse med denne.

Selve fyrbygningen er i tre og er et 1 1/2 etasjers bolighus med tilhørende lykterom. Fyret har 4. ordens linseapparat fra 1931. Det ble ombygd til solcelledrift i 1985.

Anlegget omfatter for øvrig uthus, hønsehus, maskinhus og oppheng for taubane, trapper og bro, samt naust og landing. Anlegget ble tilrettelagt for beboelse av fyrmesteren og hans familie, og på holmen finnes hage og bed.

Hatholmen fyrstasjon er idag fredet etter lov om kulturminner.

Det er i sommermånedene mulighet for overnatting på fyret eller såkalt «fyrferie».

## Eksterne lenker
* Informasjonsside fra Norsk Fyrhistorisk Forening
* Informasjonsside for Mandal Kystlag
* Hagevekster og hagebruk på Hatholmen fyr
* Ville planter på Hatholmen fyr
*
Husker du

**Husker du** kan sikte til:
*''Husker du?'' (brettspill), et dansk brettspill.
*''Husker du?'' (TV-serie), et norsk tv-program.
*Hüsker Dü, et band fra Minneapolis, Minnesota.
Levang

**Levang** er en tettbebyggelse sør i Kragerø kommune i Telemark fylke, nær grensa mot Agder fylke. Det finnes dagligvarehandel og bensinstasjon. fylkesvei 351 går gjennom stedet, og det er avstikker (fylkesvei 3372) fra Levang til Portør havn. 

Stedet har fergesamband med Kragerø by samt bussrute. Riksveien mot nordøst rundt Kilsfjorden ble åpnet i 1980, mot vest går veien til Søndeled og videre til E18. 

Levangsheia i nord har spredt bebyggelse med fastboende og enkel næringsstruktur, mens området mot øst vender mot sjøen ved Levangsbukten der det er mange sommerhytter. 

Levangsheia skole som inkluderer skolefritidsordning omfatter klassetrinnet 1. – 7. klasse fordelt på tre skoleklasser. 

Stedet har fergesamband med Kragerø by samt bussrute. Riksveien mot nordøst rundt Kilsfjorden ble åpnet i 1980, mot vest går veien til Søndeled og videre til E18.
## Referanser
Croatia Airlines

**Croatia Airlines** er det nasjonale flyselskapet i Kroatia med hovedsete i Zagreb. Selskapet er også regionalmedlem av Star Alliance. Det betjener destinasjoner både innenriks og utenlands. Selskapets hovedbase er Zagreb lufthavn.

## Flåte

Croatia Airlines flåte inneholder følgende fly (pr. oktober 2015):

## Referanser


## Eksterne lenker
*
Samfylkingin

**Samfylkingin** (*Sosialdemokratene*, *Samfylkingen* eller *Alliansen*) er et sosialdemokratisk parti på Island. Partiet er et resultat av en sammenslåing av fire partier; det sosialdemokratiske Alþýðuflokkurinn, Samtök um kvennalista (*Kvinnelisten*), Alþýðubandalagið (*Folkealliansen*) og den nasjonale bevegelsen Þjóðvaki.

Partiet stilte felles liste til alltingsvalget 1999, selv om partiet formelt sett ikke ble etablert før i mai 2000.

Sammenslåingen var et forsøk på å forene sentrum-venstre i islandsk politikk for å etablere en motvekt til Sjálfstæðisflokkurinn (*Selvstendighetspartiet*) sin dominerende rolle i Islandsk politikk. Partietableringen gikk imidlertid ikke rolig for seg og en gruppe alltingsrepresentanter motsatte seg det nye partiets politiske plattform, som blant annet var inspirert av Tony Blairs New Labour. Gruppen trakk seg før sammenslåingen og slo seg sammen med Vinstri hreyfingin – grænt framboð (*Venstrebevegelsen – de grønne*).

Samfylkingin gjorde et rekordvalg ved alltingsvalget 25. april 2009 og Johanna Sigurdardottir var statsminister 2009-13.

Nåværende partileder er Kristrún Mjöll Frostadóttir. 

## Partiledere
*Kristrún Mjöll Frostadóttir 2022-d.d.
*Logi Már Einarsson 2016–2022.
*Oddný G. Harðardóttir 2016–2016
*Árni Páll Árnason 2013–2016
*Jóhanna Sigurðardóttir 2009–2013
*Ingibjörg Sólrún Gísladóttir 2005–2009
*Össur Skarphéðinsson 2000–2005
*Margrét Frímannsdóttir (talsperson) 1999–2000

## Valgresultat

## Referanser


## Eksterne lenker
*
Arne Vidar Moen

**Arne Vidar Moen** (født 1971) er en norsk tidligere fotballspiller som har spilt for en rekke norske klubber.

Moen startet sin fotballkarriere i klubben Storsteinnes IL på 80-tallet. I 1991 signerte han kontrakt med Tromsø Idrettslag. 

I 1996 gikk han til Brann. Han spilte midtstopper i tre forskjellige eliteserieklubber i sin karriere og la opp som aktiv spiller i 2005.

 Kun seriekamper.

## Referanser


## Eksterne lenker
*
Partidul Social Democrat

**Partidul Social Democrat** («Det sosialdemokratiske partiet», *PSD*) er et sosialdemokratisk, venstre-populistisk og venstre-nasjonalistisk politisk parti i Romania (derfor sentrum–venstre til venstre). Partiet blei danna i januar 2001 gjennom en sammenslåing av de tidligere partiene PDSR og PSDR. Partiet er medlem av det europeiske socialdemokratiske parti (*PES*).

Før stortingsvalget i 2008 var partiet i opposisjon. Etter valget inngikk imidlertid partiet en koalisjonsregjering med det liberalkonservative Partidul Democrat-Liberal (PD-L) som varte til 2009. Deretter styrte det med Partidul Național Liberal (PNL) mellom 2012 og 2015, under valgalliansen Uniunea Social Liberală (USL eller *Social Liberal Union* på norsk). USL-regjeringen ledet av eks-statsminister Victor Ponta trakk seg i 2015 etter en stor brann i en nattklubb, med flere dødsfall.

Partiet vant parlamentsvalget 11. desember 2016, og dannet en koalisjonsregjering med det liberale partiet ALDE. Regjeringen tiltrådte 4. januar 2017 med Sorin Grindeanu som statsminister. Partiet hadde først nominert Sevil Shhaideh som statsministerkandidat, men hun ble ikke godkjent av president Klaus Iohannis. Partiet styrte med ALDE mellom 2017 og 2019. Det var da i opposisjon mellom 2019 og 2021. I ettertid, partiet har sittet i regjering siden 2021 og utover med Partidul Național Liberal (PNL) under CNR-alliansen (*Coaliția Națională pentru România* eller *Nasjonal koalisjon for Romania* på norsk). I 2025, etter det siste rumenske parlamentsvalget som fant sted i 2024, er det sosialdemokratiske partiet fortsatt det største politiske partiet i det rumenske parlamentet.

## Referanser


## Eksterne lenker
*
Santa Maria delle Grazie (Milano)

**Santa Maria delle Grazie** er en berømt kirke og kloster i Milano og er innskrevet i  UNESCO verdensarvliste.

Santa Maria delle Grazie er kjent for freskoen ''Nattverden'' av Leonardo da Vinci. Freskoen befinner seg i klosterets refektorium.

## Byggingen

Hertugen av Milano, Francesco I Sforza, beordret byggingen av et dominikansk kloster og kirke på stedet hvor det fra før stod et lite kapell dedisert til *Santa Maria delle Grazie*.

Hovedarkitekt for byggverket var Guiniforte Solari. Klosteret ble fullført 1469, mens kirken tok lengre tid. Den nye hertugen, Ludovico Sforza, ønsket at den nye kirken skulle bli Sforza-familiens familiegravsted. Han fikk derfor bygget om korsgangen og apsiden, som ble fullført etter 1490. Det er antatt at Donato Bramante tegnet apsiden.

Ludovicos hustru Beatrice d'Este ble gravlagt i kirken i 1497.

## Senere skader på bygningene
Napoleons okkupasjonsstyrker gjorde om refektoriet til en hestestall, og denne bruken førte til store skader.

Natten til 15. august 1943 traff engelske og amerikanske bomber både kirken og klosteret, og en del vegger ble ødelagt.

## Se også
*''Nattverden'' av Leonardo

## Referanser


## Eksterne lenker
* 
* Leonardo's Last Supper: QTVR
Strande

**Strande** (gnr. 296) er en gammel matrikkelgård nord i Vestre Ådal, i Ringerike kommune. Gården ligger mellom Viker og Tossevika langs fylkesvei 2872 (Vestsideveien), og mellom Vikerfjell og Sperillen. Det er også tilkomst via avkjøring fra europavei 16 ved Ringmoen i Ådal og brua over Killingstrømmen.

Strande har gårdsnummer 296 i Ringerike, men i gamle Ådal herredskommune hadde den gårdsnummer 26. Den nevnes først i et gammelt diplom datert 10. mars 1462 (DN. V 610, 1462).
Tossevika

**Tossevika** (gnr. 297) nord i Vestre Ådal er både ei vik i Sperillen og en av bygdens eldste storgårder, samt i senere tid også ei lita grend, i Ringerike kommune. Bruket nevnes i skriftlige kilder første gang som *Toẞuig* i 1657, og deretter som *Toseviig* i 1723.

Stedet ligger et lite stykke sør for Strande langs fylkesvei 2872, og mellom Ådalsfjellene og Sperillen. Fylkesveien har tilkomst via avkjøring fra europavei 16 ved Ringmoen i Ådal og brua over Killingstrømmen, samt via Hvalsbruveien ved Hallingby og fra krysset med E16 ved Begnamoen like nord for Veien.

Gårdsnavnet er trolig avledet fra det norrøne *tosa*, som betyr *rasle* og har sammenheng med det opprinnelige navnet på Tossevikelva, *Tosa*. Elva munner ut i Sperillen, et lite stykke sør for gårdsbruket. Gården ble opprinnelig matrikulert som nummer 168, men da Ådal ble egen herredskommune i 1857 fikk den gårdsnummer 27. Da herredskommunen inngikk i den nye storkommunen Ringerike fra 1. januar 1964 ble gårdsnummeret endret til 297.

## Se også
* Tossevikelva
* Tossevikelva kraftverk

## Referanser
Bergsund

**Bergsund** er en gammel storgård og et sundsted i Ytre Ådal i Ringerike kommune. Gården ble delt i to før den rakk å bli matrikkelført. Akkurat når delingen skjedde er ukjent. 

**Østre Bergsund** (gnr. 276 i Ringerike, gnr. 6 i tidligere Ådal herredskommune, opprinnelig matrikkelnummer 144). Gården ligger langs E16 mot Valdres, på østbredden av Ådalselva, mellom Ringmoen og Somdalen.

**Vestre Bergsund** (gnr. 277 i Ringerike, gnr. 7 i tidligere Ådal herredskommune, opprinnelig matrikkelnummer 172). Gården nevnes først i norske kilder som *westre Bærgha sundhe* (Vestre Bergsund) i et diplom (*DN. IX 251, 1436*) datert 11. mars 1436. Gården ligger på ei halvøya langs vestbredden av elva, et stykke sør for Killingstrømmen. Vestre Bergsund og halvøya har bare tilkomst med bil via Vestre Ådal (lokalt kalt Vestsideveien).

## Bergsundet
Før 1868 var sundet ver Bergsund kun et naturlig sundsted mellom øst og vest i dalføret Ådal. Fra 1868 ble imidlertid sundstedet et av anløpsstedene for DS «Bægna», en dampbåt som trafikkerte Ådalselva fra Hen og opp gjennom Sperillen fram til 1929, da en motorbåt tok over trafikkeringen. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt alt i 1926, da Sperillbanen ble åpnet. Langs østsiden av elva, ved Bergsund, lå også *Bergsund skysstasjon*, i en bygningsmasse som opprinnelig het *Kjerstistua*. Senere fikk skysstasjonen navnet *Bergsund gjestgiveri*.

## Strømstøa målestasjon
**Strømstøa 12.15.0** er en hydroelektrisk målestasjon som måler vannivåene i Ådalselva (Drammensvassdraget) og har vært kontinuerlig drift siden 2009, men stasjonen ble først initiert alt i 1968. I perioden fram til 1983 og i 1989 hadde stasjonen flere lange observasjonsbrudd, men den har siden blitt benyttet som den primære målestasjon nedstrøms Sperillen, men daglig fra 2009. Strømstøa ligger 159 moh og måler vannmassene i et nedbørsfelt på . Stasjonen leverer tre forskjellige daglig målinger. Tidligere har elva hatt målestasjoner ved det lille tettstedet Hen (1864–1905) og ved Killingstryken (1905–1968).

## Se også
* Liste over gårder i Ringerike

## Referanser
Steve Morgan

**Steve Morgan** (født 1952) er en britisk forretningsmann som blant annet eier fotballklubben Wolverhampton Wanderers FC. Morgan er utnevnt til offiser av Order of the British Empire.

## Forretningskarriere
Steve Morgan grunnla bygningsfirmaet Redrow plc i 1974 som han senere solgte og han sitter nå som direktør i tre store selskap: Bridgmere Group of Companies, Harrow Estates plc og Salamanca Finance plc. Morgan gjorde store penger på forretninger og var i 2007 rangert som den 177. rikeste personen i Storbritannia.

## Liverpool FC
Morgan er en livslang Liverpool FC tilhenger og har vært klubbens tredje største aksjonær med en aksjepost på 5%. I 2003 og 2004, da klubben var på utkikk etter nye midler for å bygge ny stadion, Stanley Park Stadium, gjorde Morgan mange godt publiserte forslag for å investere mange titalls millioner pund i klubben, noe som til slutt endte i et bud på 73 millioner britiske pund, uten at han klarte å bli enig med direktøren i klubben David Moores. I 2007 valgte Moores heller å selge klubben til de amerikanske forretningsfolkene Tom Hicks og George Gillett.

## Wolverhampton Wanderers FC
I mai 2007 kjøpte han Wolverhampton Wanderers FC fra Jack Hayward for den symbolske summen 10 pund mot at han forpliktet seg til å investere 30 millioner pund i klubben.

## Referanser


## Eksterne lenker
*  Den offisielle siden til Bridgemere
Calvinsyklus

**Calvinsyklus** blir også kalt **Calvin-Bensensyklus** eller **mørkereaksjonen**. Dette kommer av at kjemi-professoren Melvin Calvin og Andrew Benson, beskrev detaljene i mørkereaksjonen  i 1950-årene. Calvinsyklus får kjemisk energi fra lysreaksjonen i fotosyntesen.

Prosessen kan deles inn i tre hovedtrinn:
# *Karboksylering* og fiksering av karbondioksid, der CO2-molekyler festes til en sukkerforbindelse som fungerer som CO2-akseptor, ribulose-1,5-bisfosfat (RuBP). Dette skjer ved hjelp av enzymet rubisko.
# *Reduksjon av *CO2 med reduksjonskraft (NADPH) og kjemisk energi (ATP) laget i fotosyntesens lysreaksjon. Produktet er energirike sukkermolekyler med tre karbonatomer (triosefosfater) i form av glyceraldehyd-3-fosfat (ofte forkortet G3P).
# Regenerering av RuBP.

Karbondioksid blir bundet til 5-karbonforbindelsen ribulose-1,5-bisfosfat av enzymet rubisko (Ribulose-1,5-bisfosfat-karboksylase-oksidase). Det er nå blitt dannet en ustabil 6-karbonforbindelse, som videre blir spaltet til to 3-karbonforbindelser.

Energi fra ATP og NADPH blir brukt til å endre oppbygningen av karbonforbindelsene som deltar i syklusen. Etter at syklusen har gått 6 omganger/runder er det blitt produsert ett glukosemolekyl (C6H12O6). Glukosen kan videre bli brukt til å danne cellulose eller stivelse. Glukosen kan også omdannes til andre organiske molekyler eller transporteres til cellens mitokondrier hvor energien igjen kan frigjøres til bruk i cellens metabolisme og andre energikrevende prosesser. De katabole prosessene i mitokondriene går under betegnelsen celleånding.

## Referanser
Flygehunder

* Macroglossinae
* Pteropodinae

**Flygehunder** (Pteropodidae) er den ene av de to gruppene av flaggermus, den andre er småflaggermus. De er også kjent som fruktflaggermus eller storflaggermus.

## Størrelse og fysiske egenskaper
De fleste (men ikke alle) artene er større enn småflaggermus: De minste er 6 cm lange, de største blir 40 cm lange og har et vingespenn på 1,5 m. Disse kjempene kan bli over et kilo tunge.

De fleste flygehunder har store øyne som gjør at de kan orientere seg i halvmørke og i huler. Luktesansen er utmerket. I motsetning til småflaggermusene bruker flygehundene generelt ikke ekkolokalisering. Unntaket er grotteflygehunder (slekten *Rousettus*), som bruker høyfrekvente klikkelyder for å orientere seg i huler.

## Utbredelse og habitat
Flygehunder er utbredt i tropiske og subtropiske strøk fra Afrika til Øst-Asia og Australia. Rosettflaggermus (*Rousettus aegyptiacus*) finnes nordover til Kypros og Sør-Tyrkia. De forekommer typisk i primære eller modnende sekundære skoger, men noen arter finnes også i savanner.

## Ernæring og økologisk rolle
Flygehunder lever av frukt og nektar fra blomster. Ofte blir frukten most, og bare fruktsaften blir konsumert. Tennene er tilpasset til å bite gjennom harde fruktskall. 

Store flygehunder må lande for å ete fruktene, mens de mindre artene er i stand til å stå stille i luften foran en blomst eller frukt. 

Mange flygehunder spiller en viktig økologisk rolle ved å hjelpe til med å spre pollen og frø.

## Atferd og sosial struktur
Noen arter av flygehunder er kjent for å danne store kolonier. For eksempel kan *Eidolon helvum* samle seg i grupper på hundretusenvis av individer. Andre arter lever i mindre grupper eller til og med alene. Noen arter er migrerende og kan tilbakelegge lange avstander.

## Trusler og bevaring
Mange flygehunder står overfor betydelige trusler. Menneskelige aktiviteter, spesielt avskoging i Asia og Australia, har desimert populasjonene av visse arter. IUCN Rødliste klassifiserer nesten halvparten av alle flygehundarter som truet eller sårbare.

## Referanser


## Eksterne lenker
*
Jack Hayward

**Jack Hayward** (1923–2015) var en britisk forretningsmann som blant annet er kjent for sitt langvarige engasjement i fotballklubben Wolverhampton Wanderers FC.

## Biografi
Hayward ble utdannet ved Northaw Preparatory School og ved Stowe school i Buckingham. I 1941, under andre verdenskrig, vervet han seg til Royal Air Force og fikk flytrening i Florida.

Hans far, Charles Hayward, startet firma på Bahamas på 1950-tallet. Sønnen kom til Bahamas i 1956 og ble visepresident i The Grand Bahama Port Authority som hjalp til med utviklingen av Freeport. Han tok over sin fars interesser på Bahamas. Jack Hayward High School i Freeport bærer hans navn.

Hayward gjorde store penger på sine forretninger og ble i 2007 rangert som den 438. rikeste personen i Storbritannia.

Hayward ble adlet i 1986 og fikk rett til å føre tiltaleformen *sir* foran sitt navn. Han var offiser av Order of the British Empire.

## Wolverhampton Wanderers FC
Hayward var eier og direktør av fotballklubben Wolverhampton Wanderers FC i nesten 17 år, fra 1990 til 2007. Hayward ble hedret med et livstids presidentverv i Wolves. 
2
1. mai 2007 solgte Hayward 100 % av aksjene i klubben til den britiske forretningsmannen Steve Morgan for 10 pund mot at han forpliktet seg til å investere 30 millioner pund i klubben.

## Referanser
Gunther Schuller

**Gunther Schuller** (født 22. november 1925, død 21. juni 2015) var en  amerikansk komponist, musikkpedagog, hornist og jazzforsker.

## Referanser


## Eksterne lenker
* 
* 
*
Zen (andre betydninger)

**Zen** kan referere til:

* Zen, en retning innen mahayanabuddhismen

* CSS Zen Garden
* Creative Zen, en serie MP3-spillere
* Novell ZENWorks
* *[[Zen og kunsten å vedlikeholde en motorsykkel]]*, roman
* Zen, en av AMD sine mikroarkitekturer.
Karup lufthavn

**Karup lufthavn** (IATA: **KRP**, ICAO: **EKKA**) er en flyplass ved Karup i Midtjylland i Danmark omtrent midt mellom Herning og Viborg. Flyplassen er en sivil lufthavn, men benytter Flyvestation Karups baner. I oktober 2016 ble det besluttet at den skifter navn fra Karup til *Midtjyllands Lufthavn*.

## Historie

På foranledning av rekke midt- og vestjyske politikere ble flyplassen åpnet 1. november 1965 i forbindelse med etableringen av den første flyruten mellom Karup og København. Lufthavnens eierkrets besto av Viborg og Ringkjøbing amter samt kommunene Herning, Holstebro, Viborg, Skive, Ikast, Karup, Struer, Ringkøbing, Lemvig og Skjern. Det blev avtalt, at Det Danske Luftfartsselskab – det senere SAS – skulle starte flyvning på ruten, mot at eierne stilte en underskuddsgaranti. Ruten ble dog en suksess, og det ble ikke bruk for garantien. Tvertimot har lufthavnens løpende utvikling kunnet finansieres av driften uten annet offentlige tilskudd enn eiernes opprinnelige innskudd.

I starten var der en enkelt daglig avgang med et 15 personers fly. I dag har lufthavnen 6 daglige avganger på ukedager og 5 rundturer i helgene, operert av Danish Air Transport, som benytter fly av typen ATR 72-202 og MD83.

I 1968 ble lufthavnens første terminal bygget. Inntil da hadde man lånt lokaler på flystasjonen. I 1991 ble den nåværende terminal innviet, *Glashuset på Heden*.
Den nye terminal er tegnet av Arkitektfirmaet Torsten Riis Andersen etter en arkitektkonkurranse

Lemvig og Skjern Kommuner solgte i 2002 sine eierandeler til Karup Kommune.

## Ruter og selskaper

## Referanser
* AIP Denmark: Karup – EKKA
* VFR Flight Guide Denmark: Karup – EKKA

## Noter


## Eksterne lenker
* 
* Karup Lufthavn 
* Flyvestation Karup 
* 
* farecompare.com: Karup Destinations
Johannesøgle

**Johannesøgle** er en liten skink. I likhet med de andre brilleskinkene beveger den ikke øyelokkene, og kan derfor minne litt om en slange.

Dette er den europeiske skinkarten som går lengst nord, ettersom den finnes i Ungarn og Sør-Slovakia. Ellers lever den på Balkan og på mange av de greske øyene, som Korfu, Kykladene, Sør-Sporadene, Lésvos og Samos. Arten finnes også i vestlige og sentrale deler av Anatolia.

Tre nærstående former ble i 1997 skilt ut som egne arter: Det er *A. budaki* fra Sør-Anatolia, Kypros, Vest-Syria og Libanon, *A. chernovi* fra Øst-Anatolia og Transkaukasia, og *A. rueppellii*, som lever i Israel, Vest-Jordan og på Sinaihalvøya.

Nyere forskning har vist at *A. kitaibelii* i denne snevre betydingen heller ikke er monofyletisk. Populasjonen på øya Kastellorizo fortjener sannsynligvis artstatus, og midt blant øyene i Egeerhavet går det en grense mellom en europeisk og en asiatisk klade.

## Referanser


## Eksterne lenker
* 
* 
* IUCN Red List of Threatned Species – ''Ablepharus kitaibellii''
* Amphibians and Reptiles of Europe: ''Ablepharus kitaibelii''
Chris Slade

**Chris Slade** (født Christopher Rees 30. oktober 1946 i Pontypridd i Glamorgan) er en walisisk trommeslager. 

Han har hatt en variert karriere, og har blant annet spilt for Gary Numan, Tom Jones, Olivia Newton-John, Uriah Heep og Manfred Mann's Earth Band. Tidlig på 1980-tallet spilte Slade med Paul Rodgers (kjent fra Free og Bad Company) i The Firm, samt med Pink Floyds David Gilmour i mange prosjekter. Slade var i en periode også trommeslager i bandet Asia (1999–2005). 

Slade er likevel kanskje best kjent fra oppholdet i AC/DC. I 1989 ble han bedt om å bli med i den australske hardrockgruppa etter at deres forrige trommeslager, Simon Wright, hadde sluttet. Han ble i bandet til 1993. I februar 2015, like før AC/DCs opptreden på Grammy Awards, ble det offisielt kjent at Chris Slade skulle ta over trommene for AC/DCs tidligere og lengstværende trommeslager Phil Rudd, som sto i fare for å bli straffet for blant annet oppbevaring av narkotika og drapstrusler. I og med at Phil Rudd ikke kan være med på AC/DCs opptreden på Grammy Award eller to år lange turné, var dermed deres kollega Chris Slade tilbake på ubestemt tid. 

## Album med forskjellige artister

### Med [[Tom Jones]]
**[[Along Came Jones (album)|Along Came Jones]]* (1965)
**A-Tom-ic Jones* (1966)
**From The Heart* (1966)
**[[Green, Green Grass of Home (album)|Green, Green Grass of Home]]* (1967)
**Live: at the Talk of the Town* (1967)
**13 Smash Hits* (1967)
**Delilah* (1968)
**Tom Jones Live in Las Vegas* (1969)

### Med [[Toomorrow]]
**[[Toomorrow (filmmusikk)|Toomorrow]]* (1970)

### Med [[Tom Paxton]]
**How Come The Sun* (1971)

### Med [[Manfred Mann's Earth Band]]
**[[Manfred Mann's Earth Band (album)|Manfred Mann's Earth Band]]* (1972)
**[[Glorified Magnified]]* (1972)
**[[Messin']]* (1973)
**[[Solar Fire]]* (1973)
**[[The Good Earth (Manfred Mann's Earth Band-album)|The Good Earth]]* (1974)
**[[Nightingales & Bombers]]* (1975)
**[[The Roaring Silence]]* (1976)
**[[Watch (Manfred Mann's Earth Band-album)|Watch]]* (1978)

### Med [[Terra Nova (band)|Terra Nova]]
**Terra Nova* (1978)

### Med [[Kai Olsson]]
**Crazy Love* (1979)

### Med [[Frankie Miller]]
**Falling in Love* (1979)

### Med [[Uriah Heep]]
**[[Conquest (Uriah Heep-album)|Conquest]]* (1980)

### Med [[Gary Numan]]
**[[I, Assassin]]* (1982)

### Med [[Denny Laine]]
**[[Anyone Can Fly]]* (1982)

### Med [[David Gilmour]]
**[[David Gilmour Live 1984]]* (1984)

### Med [[The Firm (band)|The Firm]]
**The Firm* (1985)
**Mean Business* (1986)

### Med [[AC/DC]]
**[[The Razors Edge]]* (1990)
**[[Live at Donington (AC/DC-album)|Live at Donington]]* (1992)
**[[AC/DC Live]]* (1992)
**[[Big Gun]]* (1993)

### Med [[Asia (band)|Asia]]
**[[Aura (Asia-album)|Aura]]* (2001)
**[[Silent Nation]]* (2004)

### Med [[Bloodstock]]
**Creator of Worlds*

### Med [[Damage Control (band)|Damage Control]]
**Damage Control* (2007)
**Raw* (2008)

### Med [[MIWA (band)|MIWA]]
**My Wish Is Your Command* (2011)
**Reach Out and Touch Me* (2018)

### Med [[Vengeance]]
**Crystal Eye* (2012)

## Referanser


## Eksterne lenker
* 
* 
*
Bromley Common

**Bromley Common** er et område i distriktet Bromley i London. Det ligger langs Bromley Common Road, mellom Masons Hill i Bromley og Hastings Road i Locksbottom. Elven Ravensbourne renner gjennom området, mens Quaggy har en sekundær kilde der. Det er en langstrakt bosetning strekker seg over et åpent landskap sørover mot Farnborough.

Den lokale puben, Chatterton Arms, som åpnet en gang rundt 1870, har blitt oppkalt etter den talentfull poeten Thomas Chatterton (1752–1770) som ble en tragisk figur i romantikken.

Stedet er sterkt knyttet til crickethistorie. Det blir nevnt i omtalen av en cricketkamp i 1735 hvor Kents klubb vant over Londons. En stor folkemengde var samlet for å se kampen, og det var en del uro blant publikum. Noen hester fikk panikk; ryttere ble kastet av og personer i mengden ble tråkket på av hestene. En mann skal ha omkommet, og ble båret ut da Frederick, prins av Wales red forbi inngangen.

Det ble spilt minst et dusin store kamper på Bromley Common mellom 1735 og 1752, en periode som sammenfaller med at Bromley Cricket Club hadde et av Englands sterkeste lag mens Robert Colchin spilte for dem. Den siste store kampen ble spilt 30. juni 1752, og endte uavgjort mellom Bromley og London.

## Referanser


## Eksterne lenker
* Bromley Common and its schools
* ''CricketArchive'' – matchlist
Klemens X

**Klemens X** eller **Clemens X ** (opprinnelig *Emilio Altieri*; 1590–1676), født **Emilio Bonaventura Altieri**, var pave fra 29. april 1670 til 22. juli 1676.

## Liv og virke
### Bakgrunn
Emilio Altieri var tredje sønn av Lorenzo Altieri og hans andre hustru Vittoria, datter av Mario Delfini. En eldre bror, Giovanni Battista (1589–1654) var kardinal og hadde gjort tjeneste i Peterskirken i Vatikanet i ungdommen. Slekten Altieri var romersk adel fra 1400- til 1600-tallet da den døde ut på mannssiden; som pave lot Klemens imidlertid adoptere sin kvinnelige slektnings make, og den grenen levde videre med navnet.

Altieri studerte ved jesuittenes Collegio Romano i Roma. Han tok doktorgrad i 1611 i rettsvitenskap, og trådte inn i kirkens tjeneste som Giambattista Pamfilis (senere Innocens X) advokat. Han virket i Sacra Romana Rota, og ble satt inn som apostolisk legat til Polen, og nuntius til Napoli.

### Prest, biskop, kardinal
I 1624 ble han persteviet, i 1627 bispeviet. Pave Alexander VII utnevnte ham til sekretær for bispekongregasjonen, og av Klemens IX ble han utnevnt til superintendent over det pavelige skattkammer. Han virket som biskop helt til pave Klemens IX på sitt dødsleie utnevnte den ti år eldre Altieri til kardinal.

### Pave
Etter en konklave som varte i nesten fem måneder, ble til slutt kardinalkollegiet enige om å velge den aldrende kardinal Altieri til pave, den 29. april 1670. Han tok pavenavnet Klemens X.

I praksis styrte kardinal Paoluzzi-Altieri hans pontifikat, som med Ludvig XIV begynte striden om regalieretten (retten til å under biskoppelige vakanser gi bort ledige prebender og få innkomstene av stiftene). Kardinal Paoluzzi-Altieri var farbror til den inngiftede slektning som paven adopterte.

Pave Klemens saligerklærte blant andre Johannes av korset og Pius V, og helligkåret Rosa av Lima med flere. Da Polen ble invadert av tyrkerne bistod Klemens de kristne økonomisk. Han dekorerte Ponte Sant'Angelo med ti englestatuer i marmor og lot anlegge to fontener ved Peterskirken.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Paul V (1523-1621) *1597
* Kardinal  Scipione Caffarelli-Borghese (1576-1623) *1610
* *Pave Klemens X* (1590-1676) *1627

## Referanser


## Eksterne lenker
* The Cardinals of the Holy Roman Church
Martinius Skarkerud

**Martinius Skarkerud** (1882&ndash;1958) var en norsk skytter.

Skarkerud var opprinnelig fra Vardal ved Gjøvik. I 1914 kom han til Rakkestad som lensmannsfullmektig, og senere drev han i mange år som eiendomsmegler i bygda.

Han ble skytterkonge på Landsskytterstevnet i Bergen i 1908. Han representerte Gjøvik & Brusveen skytterlag.

## Referanser


## Kilder
* Skytterboka 2005-2006, utgitt av Det frivillige skyttervesen
*
Halvor Kålstad

**Halvor Kålstad** (født 6. oktober 1877, død 23. februar 1937) var en norsk politimann, lokalpolitiker og skytter.

Kålstad var fra Valebø i Telemark. Han arbeidet i politiet i Tønsberg fra 1899, og var også aktiv i lokalpolitikken i byen. Kålstad representerte Høyre, og satt i Tønsberg bystyre i en årrekke. Han var i senere år første vara til formannskapet, og hadde også mange andre kommunale verv.

Kålstad ble skytterkonge på Landsskytterstevnet i Kristiansand i 1909. Han representerte Tønsberg skytterlag. Foruten kongetittelen tok han Normapokalen som beste mesterskapsskytter over 50 år i 1931. Kålstad var også aktiv som skytteradministrator, og møtte i mange år på Skyttertinget.

## Referanser




## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Moderne musikk

**Moderne musikk** kan vise til :

*Modernisme i kunstmusikken, som en betegnelse på retninger som oppstod på begynnelsen av 1900-tallet.
*Samtidsmusikk, som referere til vår tids komponister innenfor kunstmusikk.
*Andre musikkformer og musikkuttrykk i vår tid.
Olaf Fosvik

**Olaf Meier Fosvik** (1884&ndash;1959) var en norsk skytter.

Han kom fra Lyngen ved Namsos og ble skytterkonge på Landsskytterstevnet i Trondheim i 1911. Han representerte Lyngen skytterlag, men gikk senere over til Bangsund skytterlag.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Guren A. Gløtvold

**Guren Audensen Gløtvold** (født 3. mars 1869, død 17. august 1951) fra Engerdal var en norsk politiker (H), underoffiser og skytter.

Gløtvold var den første ordfører i Engerdal 1911–1916 og 1919–1925. I kommunepolitikken stilte han på lister som «Samlingspartiet» og «Borgerpartiet». Han satt i kommunestyret fra 1911 til 1940, med unntak av perioden 1926-28. Ved stortingsvalg på 1920-tallet sto han på liste for Frisinnede Venstre og Høyre; han var andre varamann til Stortinget for Høyre i periodene 1925–27 og 1928–1930. Han møtte på Stortinget én uke i april 1929.

Gløtvold tok underoffiserskole i Halden i 1892; var underoffiser i 30 år og gikk av som fanejunker i 1928. Sammen med familien drev han Fæmund hotell fra 1906 til 1938.

Han ble skytterkonge på Landsskytterstevnet i Elverum i 1912. Han representerte Fjeld skytterlag i Østerdal skyttersamlag.

Han fikk Borgerdådsmedaljen for samfunnsnyttig arbeid i 1934.

## Referanser
Dark Hall

**Dark Hall** er et amerikansk jazz-fusionband startet i 1992 av metalbassist Steve DiGiorgio. 

Dark Hall var opprinnelig et studioprosjekt med DiGorgio, fløytist/saksofonist Robert «Flamp» Sorvari og trommeslager Chris «Duga» Dugan.— Målet er å skape sjangerfri musikkglede for alle publikumsgrupper. De fleste mennesker har åpne sinn og bred musikksmak, så Dark Hall vil alltid lete etter nye og interessante måter å underholde på.De inviterte med seg gitarist Eric Cutler før den første demoen, *Solace* (1994), ble spilt inn ved Bay Records i Berkeley, California. Demoen ble distribuert i begrenset omfant via postordre, lokale utsalg, undergrunnsmagasiner og lokale opptredener, til gode tilbakemeldinger.

I 1995 ble Cutler erstattet av Ken Schultz.

DiGorgio, som har skrevet de fleste av bandets låter, tilbød fans å laste ned et par musikkspor gratis fra nettsiden. Man kunne også få en CD-rom av demoen tilsendt mot at man skrev tilbake med sine synspunkter.

Bandet har vært inaktivt siden 1998, men er ikke formelt splittet opp.

## Medlemmer

* Steve DiGorgio – bass (1992–)
* Robert «Flamp» Sorvari –  fløyte/saksofon (1992–)
* Chris «Duga» Dugan – trommer (1992–)
* Ken Schultz – gitar (1995–)

### Tidligere medlemmer

* Eric Cutler – gitar (1992–1994)

## Diskografi

### '''Solace, 1994 (demo)'''

# «ATD Dark Hall»
# «Ripped Off»
# «The Pharoah and the Nomad»
# «Phantom»
# «Orange Moon»

### '''Untitled, 1995 (demo)'''

# «Changing Weather»
# «Dark Hall» (re-recorded)
# «Reaction»
# «Cybersonic (Synaptic Static)»
# «Pseudo Blues»

### Kun spilt live

* «Tell Me»
* «STP Medley Reaction»

## Referanser


## Eksterne lenker
*
Nils H. Bolstad

**Nils H. Bolstad** (født 22. januar 1885, død 29. juli 1966) fra Bolstadøyri i Evanger ble skytterkonge på Landsskytterstevnet i Øystese i Hardanger i 1913. Bolstad var fra 1918 til pensjonsalderen bestyrer for Vaksdal koop. handelslag. Han mottok Kongens fortjenstmedalje.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Eidsfjorden (Gulen)

:*For andre fjorder med samme navn, se [[Eidsfjorden]].*

**Eidsfjorden** er en fjordarm av Gulafjorden i Gulen kommune i Vestland fylke.
Fjorden er 10 kilometer lang, fjordåpningen er mot nord og fjordbunnen mot sør. Fjorden er smal, omtrent en kilometer på det bredeste, og omgitt av bratte fjell.

I fjordbunnen ligger bygden Eidsbotn. Langs vestsiden går Fv4 omtrent 2,5 kilometer til Glenja, før den svinger vekk fra fjorden. Fylkesvei 57 følger hele østsiden til Dalsøyra.

## Referanser
John Voje

**John Voje** (født 4. august 1879, død 25. desember 1921) fra Drangedal ble skytterkonge på Landsskytterstevnet i Oslo i 1914.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider